Diari Oficial de la Generalitat Valenciana


Sumari del DOGV 3161, del 14-01-1998 (1998/238)

ACORD de 2 de desembre de 1997, del Govern Valencià, pel qual s'autoritza l'ajustament en l'annex de transferències corrents del programa 322.20, Formació Professional Ocupacional, per tal d'incrementar la dotació de la línia nominativa "Conveni amb Cierval. Formació contínua 1997", per import de 31.996.330 pessetes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/238


Organisme emissor


Tipus de document
:   Acord

ACORD de 2 de desembre de 1997, del Govern Valencià, pel qual s'autoritza l'ajustament en l'annex de transferències corrents del programa 322.20, Formació Professional Ocupacional, per tal d'incrementar la dotació de la línia nominativa "Conveni amb Cierval. Formació contínua 1997", per import de 59.803.412 pessetes. [1998/238]
  
El Govern Valencià, en la reunió del dia 2 de desembre de 1997, adoptà l'acord següent:
  
El 27 de novembre de 1996 es va subscriure un conveni de col·laboració amb la Confederació Interprovincial d'Empresaris de la Regió Valenciana (Cierval) en matèria de formació professional contínua. Posteriorment, l'11 de desembre, considerant que no era possible executar en la totalitat les actuacions previstes en l'exercici 1996, es va formalitzar un protocol addicional que prorrogava la vigència fins al 31 de març de 1997, condicionat a l'existència de crèdit adequat i suficient en l'exercici 1997.
  
En haver-se realitzat les accions formatives s'han originat uns compromisos per als quals no hi ha crèdit en el present exercici, si bé existeix la línia 2343, dotada amb 125 milions de pessetes, que dona cobertura al conveni amb la Confederació esmentada per a formació professional contínua, exercici 1997.
  
Considerant això, la Conselleria d'Ocupació, Indústria i Comerç planteja la necessitat de ratificar el referit protocol addicional de data 11 de desembre de 1996, i per a això proposa incrementar la dotació de la línia "Conveni Cierval. Formació contínua 1997", per import de 08.570.896 pessetes, per a donar cobertura a les obligacions que es deriven d'aquesta ratificació, minorant per al finançament la dotació de la línia 933, "Formació professional contínua" inclosa en el mateix capítol i programa.
  
En conseqüència, i en virtut del que disposen els articles 18 i 19 de la Llei de Pressupostos de la Generalitat Valenciana per a 1997, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'ajustament en l'annex de transferències corrents del programa 322.20, Formació Professional Ocupacional, que implica l'increment i l'afectació de la línia nominativa 2343, "Conveni Cierval. Formació contínua 1997", d'acord amb el detall següent:
  
Segon
  
Considerant que l'augment en la dotació de la línia 2343, "Conveni Cierval. Formació contínua 1997" es deu a actuacions iniciades en l'exercici 1996, l'eficàcia d'aquest acord queda condicionada al fet que s'adopten els actes administratius encaminats a l'aprovació de l'expedient de validació d'allò actuat, que donen lloc al naixement d'una obligació per al present exercici.
  
València, 2 de desembre de 1997
  
El conseller secretari del Govern Valencià,